Projektas

LIETUVOS RESPUBLIKOS VYRIAUSYBĖ

NUTARIMAS

DĖL NEKILNOJAMOJO TURTO PERĖMIMO IR PERDAVIMO

2018 m. _________ __ d. Nr. ____

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktu, 6 straipsnio 2 punktu, 7 straipsnio 2 dalies 1 punktu, 10 straipsniu, 20 straipsnio 1 dalies 5 punktu ir 2 dalies 3 punktu, Lietuvos Respublikos vietos savivaldos įstatymo 6 straipsnio 32 punktu, įgyvendindama Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, ir atsižvelgdama į Švenčionių rajono savivaldybės tarybos 2017 m. gegužės 31 d. sprendimą Nr. T-125 „Dėl tilto, esančio Švenčionių r. sav., Pabradės m., Bajorėlių g., perdavimo valstybės nuosavybėn“, Elektrėnų savivaldybės tarybos 2017 m. gegužės 24 d. sprendimą Nr. V.TS-115 „Dėl nekilnojamojo turto perėmimo Elektrėnų savivaldybės nuosavybėn“ ir Elektrėnų savivaldybės tarybos 2017 m. birželio 28 d. sprendimą Nr. V.TS-140 „Dėl nekilnojamųjų daiktų perdavimo valstybės nuosavybėn“, Vilniaus rajono savivaldybės tarybos 2017 m. balandžio 27 d. sprendimą Nr. T3-159 „Dėl sutikimo perimti Vilniaus rajono savivaldybės nuosavybėn kelią“ ir Vilniaus rajono savivaldybės tarybos 2017 m. birželio 30 d. sprendimą Nr. T3-276 „Dėl Vilniaus rajono savivaldybės tarybos 2017-04-27 sprendimo Nr. T3-159 „Dėl sutikimo perimti Vilniaus rajono savivaldybės nuosavybėn kelią“ pakeitimo“, Lietuvos Respublikos Vyriausybė n u t a r i a:

1. Perimti valstybės nuosavybėn Švenčionių rajono savivaldybei nuosavybės teise priklausantį nekilnojamąjį turtą – tiltą (unikalus numeris – 4400-0270-3104, plotas – 341,00 kv. metras, likutinė vertė 2017 m. balandžio 30 d. – 5 106,50 euro (penki tūkstančiai vienas šimtas šeši eurai penkiasdešimt centų) Švenčionių r. sav., Pabradėje, Bajorėlių g.

2. Perimti valstybės nuosavybėn Elektrėnų savivaldybei nuosavybės teise priklausančius nekilnojamuosius daiktus:

2.1. autoviaduką (unikalus numeris – 4299-6001-8012, plotas – 1 743 kv. metrai, likutinė vertė 2017 m. kovo 1 d. – 340,50 euro (trys šimtai keturiasdešimt eurų penkiasdešimt centų) Elektrėnų sav., Vievyje, Kauno g.;

2.2. kelią (unikalus numeris – 4400-2493-4401, ilgis – 1,5735 km, likutinė vertė 2017 m. kovo 1 d. – 49 613,40 euro (keturiasdešimt devyni tūkstančiai šeši šimtai trylika eurų keturiasdešimt centų) Elektrėnų sav., Vievyje;

2.3. kelią (unikalus numeris – 4400-2131-8485, ilgis – 0,024 km, likutinė vertė 2017 m. kovo 1 d. – 858,35 euro (aštuoni šimtai penkiasdešimt aštuoni eurai trisdešimt penki centai) Elektrėnų sav., Vievio sen., Alesninkų k.;

2.4. kelią (unikalus numeris – 4400-2536-1820, ilgis – 0,652 km, likutinė vertė 2017 m. kovo 1 d. – 23 156,09 euro (dvidešimt trys tūkstančiai vienas šimtas penkiasdešimt šeši eurai devyni centai) Elektrėnų sav., Vievio sen., Alesninkų k.;

2.5. kelią (unikalus numeris – 4400-2131-8463, ilgis – 0,098 km, likutinė vertė 2017 m. kovo 1 d. – 22 544,03 euro (dvidešimt du tūkstančiai penki šimtai keturiasdešimt keturi eurai trys centai) Elektrėnų sav., Vievyje, Statybininkų g. 19.

3. Perduoti 1 ir 2 punktuose nurodytą valstybės nuosavybėn perimtą nekilnojamąjį turtą Lietuvos automobilių kelių direkcijai prie Susisiekimo ministerijos valdyti, naudoti ir disponuoti juo patikėjimo teise.

4. Perduoti Elektrėnų savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausančius ir šiuo metu Lietuvos automobilių kelių direkcijos prie Susisiekimo ministerijos patikėjimo teise valdomus nekilnojamuosius daiktus Elektrėnų savivaldybės teritorijoje:

4.1. valstybinės reikšmės rajoninio kelio Nr. 4749 privažiuojamojo kelio prie Vievio g. st. nuo kelio Vievis–Maišiagala–Nemenčinė ruožą nuo 0 iki 1,507 km (unikalus numeris 4400-2008-9043, ilgis – 1,507 km, likutinė vertė 2017 m. gegužės 1 d. – 483 459,00 eurai (keturi šimtai aštuoniasdešimt trys tūkstančiai keturi šimtai penkiasdešimt devyni eurai nulis centų);

4.2. valstybinės reikšmės rajoninio kelio Nr. 4749 privažiuojamojo kelio prie Vievio g. st. nuo kelio Vievis–Maišiagala–Nemenčinė ruožą nuo 1,530 iki 1,735 km (unikalus numeris 4400-2008-9076, ilgis – 0,205 km, likutinė vertė 2017 m. gegužės 1 d. – 65 766,00 eurai (šešiasdešimt penki tūkstančiai septyni šimtai šešiasdešimt šeši eurai nulis centų).

5. Perduoti Vilniaus rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausančius ir šiuo metu Lietuvos automobilių kelių direkcijos prie Susisiekimo ministerijos patikėjimo teise valdomus nekilnojamuosius daiktus, esančius Vilniaus r. sav., Riešės sen., Pikeliškių k.:

5.1. valstybinės reikšmės rajoninio kelio Nr. 5255 privažiuojamojo kelio prie Pikeliškių nuo kelio Raudondvaris–Giedraičiai–Molėtai ruožą (unikalus numeris 4400-3114-0355, ilgis – 1,026 km, likutinė vertė 2017 m. rugpjūčio 1 d. – 19 474,09 euro (devyniolika tūkstančių keturi šimtai septyniasdešimt keturi eurai devyni centai);

5.2. valstybinės reikšmės rajoninio kelio Nr. 5255 privažiuojamojo kelio prie Pikeliškių nuo kelio Raudondvaris–Giedraičiai–Molėtai ruožą (unikalus numeris 4400-3121-5680, ilgis – 0,262 km, likutinė vertė 2017 m. rugpjūčio 1 d. – 4 972,91 euro (keturi tūkstančiai devyni šimtai septyniasdešimt du eurai devyniasdešimt vienas centas).

6. Įgalioti Lietuvos automobilių kelių direkciją prie Susisiekimo ministerijos pasirašyti 1, 2, 4 ir 5 punktuose nurodyto turto perdavimo ir priėmimo aktus, taip pat įregistruoti Nekilnojamojo turto registre daiktines teises į perimtą valstybės nuosavybėn nekilnojamąjį turtą.

Ministras Pirmininkas
Susisiekimo ministras